is en is id is is is en pt en is en es is is is is is en en ca nl en ne en en en es is is is is en ca nl en ne en en it sk is is is is ca nl en ne en en en es is is is is ca nl en ne en en en es is is is is en is ca nl en ne en en en es is is is is is is ca nl en ne en en en es is is is is ca nl en ne en en en en en en en en en en en en
Umfjöllun um kvikmyndir og þáttaraðir
Transparent eru frábærir þættir sem fengu tvenn Golden Globe verðlaun núna í ár. Annars vegar fyrir besta þáttaröðin í flokki gríns eða söngleikjar og hins vegar fyrir besti karlleikari í aðalhlutverki í sama flokki. Það var hinn frábæri Jeffrey Tambor sem fékk þau verðlaun en magir muna eftir honum í æðislegu Arrested Development þáttunum.
Þættirnir eru yndislega mannlegir og átakanlegir með lúmskan húmor. Boðskapurinn er fallegur; við erum öll bara manneskjur og eigum rétt á því að vera við sjálf. (Burtu með fordóma eins og einhverjir sögðu) Orðræðurnar eru eðlilegar og skemmtilegar. Handritið er fullt af æðislegum smáatriðum sem flestir tengja við. Einn helsti styrkur Transparent er hvað framvinda söguþráðsins er áreynslulaus. Allt vinur svo vel saman.
Jeffrey Tambor er óaðfinnanlegur í hlutverki sínu, eins má segja að Gaby Hoffmann, Amy Landecker, Jay Duplass og Judith Light fari öll á kostum í þessari fjölskyldudrama. Ég upplifði marg oft þessi gæsahúða augnablik sem við öll vonumst til að upplifa. Eins og lesa má, þá get ég ekki hrósað Transparent nógu mikið og bíð spenntur eftir næstu seríu.
Jill Soloway er höfundur þáttanna ásamt því að vera einn af framleiðendunum. Hún skrifaði og leikstýrði þeim einnig. Það voru nokkrir sem komu að skrifunum með henni og Nisha Ganatra leikstýrði þremur þáttum af tíu en Soloway er klárlega snillingurinn á bak við þessa þætti. Til gamans má geta að hún skrifaði sjö þætti af Six Feet Under sem er annað uppáhald hjá mér.
Tónlistin er falleg og skemmtileg og sáu þeir Dustin O’Halloran og Vincent Jones um þá smíði. Hér er þemalag Transparent:
Í Lúísíana fylkinu í Bandaríkjunum árið 1995 eru rannsóknalögreglumennirnir Rust Cohle (Matthew McConaughey) og Martin Hart (Woody Harrelson) fengnir til að rannsaka hrottalegt morð á ungri konu. Síðan er klippt yfir til ársins 2012 þar sem verið er að yfirheyra þá Cohle og Hart vegna nýlegs máls sem virðist undarlega líkt þeirra gamla máli frá 1995.
Þessi hörku spennandi glæpa/drama þáttaröð fer þannig fram og til baka í tíma og söguþráðurinn verður mátulega flókinn. Höfundur þáttanna er Nic Pizzolatto og tekst honum að skapa sannfærandi og miskunarlausan söguheim með snjöllum orðræðum. Leikstjórinn Cary Fukunaka (Sin Nombre, 2009) hefur töff stíl og flotta sýn á verkefnið. Með svona gott handrit tekst honum að skapa magnþrungið andrúmsloft og ekki sakar að hafa McConaughey og Harrelson í þvílíku formi. Þeir eru svo stórkostlegir í hlutverkum sínum að ómögulegt er að hætta að horfa.
Tónlistin á ekki síður þátt í því að skapa andrúmsloftið. Hún er samin af T Bone Burnett en hann vann Óskars- og Golden Globe verðlaun árið 2009 fyrir tónlistina í Crazy Heart með þeim Jeff Bridges og Maggie Gyllenhaal. Eins og flestir hafa tekið eftir sem lesa umfjallanirnar mínar þá fær tónlistin alltaf sinn skerf. Hér er hægt að hlusta á þemalag þáttanna sem er eftir Brett & Rennie Sparks úr The Handsome Family, tekið af plötunni Singing Bones:
Gaman að segja frá því að Ólafur Darri Ólafsson leikur í þáttunum og stendur sig auðvitað eins og hetja.
Posted in Þættir, Spenna and tagged Ólafur Darri Ólafsson, Cary Fukunaka, Matthew McConaughey, Nic Pizzolatto, T Bone Burnett, Woody Harrelson on 14/04/2015 by Theodór Guðmundsson. 1 Comment
2014 –  / IMDb – 8,7 / 51 mín.
Mjög fínir spennuþættir sem fjalla um leynilögreglumanninn Harry Bosch og gerast í Hollywood, Los Angeles. Byggðir á bókum eftir metsöluhöfundinn Michael Connelly en hann skrifaði handritið að þáttunum ásamt Eric Overmyer. Overmyer á að baki fullt af þáttum en hann skrifaði t.d. þætti í Law & Order, The Wire, Boardwalk Empire, Treme og The Affair.
Harry Bosch kemur fyrir í fjölmörgum bókum Connelly og er orðinn mjög þekktur karakter hjá lesendum hans. Titus Welliver þykir sniðinn í hlutverkið og hvað mig varðar þá var hann megin ástæða þess að ég horfði á þættina. Löngu orðið tímabært að Welliver fái að vera aðal númerið. Þarna eru fullt af fleiri þekktum andlitum eins og Jamie Hector og Lance Reddick úr The Wire; Annie Wersching og Sarah Clarke úr 24; Jason Gedrick úr Iron Eagle (1986); Hoon Lee úr Banshee; hinn frábæri Scott Wilson úr The Walking Dead og margir fleiri flottir leikarar koma við sögu í þessum þáttum. Hins vegar var það tónlistin sem stóð upp úr fyrir mig ásamt Titus Welliver.
Það er Jessi Voccia sem samdi tónlistina en hann hefur samið fyrir fullt af myndum eins og Finding Nemo (2003), Cinderella Man (2005), Bridge to Terabithia (2007) og The Proposal (2009). Þemalagið er frekar gott en það er mjög flottur og hálf brjálaður djass sem má heyra hér í stiklunni:
Bosch eru með betri spennu(löggu)þáttum sem eru í gangi núna. Þrátt fyrir að margt sé svolítið fyrirsjáanlegt þá er allt í kringum þættina svo vel gert að það skiptir ekki máli. Leikstjórnin, klippingin, leikurinn og tónlistin bera þess merki að hér eru fagmenn á ferð og á köflum eru þættirnir nokkuð spennandi og ég mæli hiklaust með þeim.
Posted in Þættir, Spenna and tagged Amy Aquino, Annie Wersching, Eric Overmyer, Jamie Hector, Jason Gedrick, Lance Reddick, Micheal Connelly, Titus Welliver on 20/02/2015 by Theodór Guðmundsson. 2 Comments
2014- / IMDb – 8,0 / 60 mín.
Á nýafstaðinni Golden Globe verðlaunahátíðinni vann The Affair í flokknum – besta drama þáttaröðin. Í sama flokki voru Downton Abby, Game of Thrones, The Good Wife og House of Cards þannig að hér er eitthvað mjög áhugavert á ferðinni. Eins voru aðalleikararnir tilnefndir, þau Dominic West (The Wire) og Ruth Wilson (Luther), og Wilson vann hinn eftirsótta Gullhnött í sínum flokki. Áhugi minn var vakinn og ég ákvað að horfa á þessa bestu dramaþáttaröð ársins 2014.
Ég varð ekki fyrir vonbrigðum. Þessi sálfræðilega og dapurlega en jafnframt hrífandi frásögn af fjölskyldulífi og girnd er frumlega uppsett og nálgunin bæði fersk og raunsæ. Lítil smáatriði hér og þar sem varpa svo ljósi á ýmsa þætti í framgangi sögunnar. Þau West og Wilson eru frábær í hlutverkum sínum og ég á reyndar erfitt með að finna einhvern veikan blett í þessum þáttum ef út í það er farið. Bíð spenntur eftir næstu seríu.
Noah (West) er kennari og rithöfundur sem á fjögur börn með Helen (Maura Tierney, ER) eiginkonu sinni. Alison (Wilson) er gengilbeina sem glímir við mikla sorg ásamt Cole (Joshua Jackson, Dawson’s Creek) eiginmanni sínum. Þegar Noah mætir með fjölskyldu sína í sumarfríinu inn á veitingarstaðinn þar sem Alison vinnur mætast augu þeirra í fyrsta sinn. Þannig hefst The Affair…
Hið flotta þema lag The Affair er sérstaklega samið fyrir þættina af hinni frábæru Fiona Apple:
Posted in Þættir and tagged Dominic West, Joshua Jackson, Maura Tierney, Ruth Wilson on 21/01/2015 by Theodór Guðmundsson. 1 Comment
2013 – / IMDb – 8,3 / 60 mín.
Þættirnir fjalla um þjóf (Antony Starr) sem er ný laus úr fangelsi eftir að hafa setið inni í 15 ár. Þegar lögreglumaðurinn Lucas Hood (Griff Furst), sem er að fara taka við stöðu lögreglustjóra í bænum Banshee, er myrtur ákveður þjófurinn að taka auðkenni lögreglumannsins og verða nýi lögreglustjóri Banshee. Fljótlega fer þó fortíð hans að læðast aftan að honum og allt virðist ætla norður og niður.
Þessir glæpa/hasar/drama þættir eru m.a. framleiddir af Alan Ball. Vitandi það var ekki spurning að ég gæfi þáttunum séns því Ball skrifaði og framleiddi t.d. American Beauty (1999), Six Feet Under (2001-2005) og True Blood (2008-2014).
Þættirnir valda ekki vonbrigðum og innihalda allt sem Ball er þekktur fyrir: Ofbeldi, kynlíf, hasar, spennu og flækjur sem oftast er erfitt að sjá fyrir endann á. Leikurinn er góður, skemmtileg leikstjórn oft á tíðum og töff rokktónlist.
Ólafur Darri Ólafsson leikur í fjórða þætti seríu tvö og stendur sig með ágætum. Fyrir þá sem hafa áhuga er hægt að skoða Banshee Origins á vefsíðu sem kallast „Welcome to Banshee“ en það eru stuttar klippur af forsögu seríunnar. Ég setti linkinn á vefsíðuna hér fyrir neðan:
Horfið á þættina til enda, það eru örstutt atriði sem koma á eftir stöfunum sem gott er að sjá.
Posted in Þættir and tagged Alan Ball, Antony Starr, Ivana Milicevic on 28/12/2014 by Theodór Guðmundsson. 1 Comment
2008 – 2013 / IMDb – 9,6 / 45 mín.
Þættirnir fjalla um Walter White (Bryan Cranston), efnafræðikennara sem greinist með illkynja lungnakrabbamein og læknarnir segja honum að hann eigi aðeins tvö ár eftir ólifuð.
Hann vill að fjölskylda sín sé vel sett áður en hann kveður þennan heim. Hann hefur engu að tapa og fer því að blanda kristallað metamfetamín (e. crystal meth) með fyrrum nemanda sínum Jesse Pinkman (Aaron Paul).
Fyrsti þátturinn kom mér mjög á óvart. Pabbinn í Malcolm in the Middle þáttunum í spennuþætti gat ég ekki séð fyrir mér að myndi virka vel. En maður lifandi hvað hann er góður í þessu hlutverki.
Einn aðal framleiðandi þáttanna sem jafnframt skrifar þá flesta er Vince Gilligan en hann var viðriðinn hinum frábæru The X-Files þáttum. Já, ég sagði frábæru.
Frábærir þættir sem eru ofarlega á lista hjá mér yfir bestu spennuþætti sem ég hef séð. Breaking Bad gekk í 5 seríur og finnst mér þær allar mjög góðar en fjórða og fimmta eru magnaðar.
Mæli eindregið með þessum þáttum og ef sá fyrsti nær ykkur ekki þá er eitthvað að… Bitch!!
Posted in Þættir, Spenna and tagged Aaron Paul, Anna Gunn, Bob Odenkirk, Bryan Cranston, Dean Norris, Vince Gilligan on 24/10/2014 by Theodór Guðmundsson. Leave a comment
2008 – 2014 / IMDb – 8,7 / 45 mín.
Jackson ‘Jax’ Teller (Charlie Hunnam) er ungur maður sem reynir að finna jafnvægi á milli þess að vera nýbakaður faðir og hlutverks síns í mótorhjólaklúbbi.
Kurt Sutter er höfundur þáttanna en hann gerði einnig hina feikna góðu The Shield þætti. Virkilega vel skrifaðir glæpaþættir og endalaust spennandi. Líkt og The Shield þá lenda persónurnar oft í ótrúlegum aðstæðum þar sem erfitt er að sjá hvernig þær komast út úr þeim. Stundum er lausnin góð fyrir andhetjurnar okkar en stundum ekki. Þannig verða þættirnir óútreiknanlegir og spennandi.
Sjöunda og jafnframt loka serían var að klárast þegar þetta er skrifað og ég spái því að tilnefningar til Golden Globe verðlaunanna eigi eftir að hrannast upp. Leikurinn er sérlega góður og þá sérstaklega þegar líður á seríuna.
Tónlistin í þáttunum er mjög góð og hefur unnið til verðlauna. Yfirleitt er lokalagið í þáttunum ábreiða (coverlag) sem oftast gefur upprunalegu útgáfunni lítið eftir. Hér er hins vegar eitt magnað lag með Ed Sheeran sem heitir Make it Rain en það má finna í næst síðasta þættinum í loka seríunni.
Posted in Þættir, Spenna and tagged Charlie Hunnam, Katey Sagal, Kurt Sutter on 16/10/2014 by Theodór Guðmundsson. Leave a comment
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy